《高座寺》
清代·储国钧

四百南朝寺，犹余高座名。桫椤花落处，满院碧苔生。

石径分茶社，云峰閟磬声。上方无客到，趺坐豁羁情。

作者简介：清江苏荆溪人，字长源。储雄文子。独好为诗，有闻于时。杜门屏迹，绝不与豪贵人通。家贫无以为资，至并日而食，怡然不以为意，惟曰与其徒陆致远讲说古诗人遗法，相吟啸为乐。著有《一壑风烟集》、《艳碧斋集》、《放集》。